У Вікіпедыі ёсць артыкулы пра іншых асоб з прозвішчам Біл.

**Джэсіка Клэр Цімберлейк** (англ.: Jessica Claire Timberlake), больш вядомая як **Джэсіка Біл** (англ.: Jessica Biel; нар. 3 сакавіка 1982, Ілі, Мінесота, ЗША) — амерыканская актрыса, мадэль і спявачка.

Біяграфія
---------

Першапачаткова Джэсіка вучылася спевам і ўдзельнічала ў шэрагу гарадскіх музычных праектах, выступаючы ў галоўных ролях у такіх мюзіклах як «Эні», «Гукі музыкі», «Прыгажуня і Пачвара». У 12 гадоў удзельнічала ў канферэнцыі Міжнароднай Асацыяцыі мадэляў і талентаў (англ.: The International Modeling and Talent Association), дзе была заўважана і запрошана мадэльным агенцтвам. З гэтага часу Джэсіка стала мадэллю для друкаванай рэкламы і пачала з’яўляцца ў рэкламных роліках (уключаючы маркі Deluxe Paint і Pringles).

Адначасова Біл сыграла адну з галоўных роляў у малабюджэтным мюзікле «Гэта лічбавы свет» (англ.: It’s a Digital World), які, аднак, на экраны не выйшаў.

У 14 гадоў, пасля няўдалых кінапроб у некалькі тэлевізійных праектаў, была зацверджана на ролю старэйшай дачкі ў сямейнай драме «Сёмае неба» (англ. 7th Heaven), якую планавалася паказваць на тэлеканале «FOX», аднак тэлесерыял выйшаў у 1996 годзе ў тэлевізійнай сетцы. «Warner Brothers», пратрымаўся адзінаццаць гадоў і стаў самай доўгай сямейнай драмай у гісторыі тэлебачання, якая атрымала таксама самыя высокія рэйтынгі на канале.

Першай роляй у кіно стала роля бунтаркі-гота Кейсі Джэксан, унучкі Пітэра Фонды, у крытычна прынятай драме «Золата Улі» (англ.: Ulee’s Gold, 1997). Гэтая роля прынесла ёй прэмію Young Artist Award.

У 2000 годзе пасля няўдалай кінапробы на ролю ў фільме «Прыгажосць па-амерыканску» Джэсіка заявіла, што стамілася ад ролі «правільнай» дачкі святара. Пасля гэтага яна знялася напаўаголенай для вокладкі часопіса «Gear», што выклікала пратэст у прыхільнікаў і прадзюсераў тэлесерыяла «Сёмае неба», аднак прадзюсер Аарон Спеллінг даў зразумець, што разрываць кантракт з Біл не мае намеру. Тым не менш у наступных серыях Джэсіка практычна не з’яўлялася, што звязана (па сюжэце) з вучобай у каледжы ў іншым штаце.

Прарывам для Джэсікі стала роля Сафі, каханай героя Эдварда Нортана ў «Ілюзіянісце» (рэж. Ніл Бергер, 2006), за якую яна атрымала дзве прэміі.

Была партнёркай Нікаласа Кейджа па фільме «Прарок» (2007). 8 верасня 2008 года ўдзельнічала ў міжнароднай прэм’еры фільма «Лёгкія паводзіны» на Міжнародным кінафестывалі ў Таронта, у якім знялася разам з Бенам Барнсам, Крысцінам Скотам Томасам і Колінам Фёртам.

У 2009 годзе Біл агучыла анімацыйны навукова-фантастычны фільм «Планета 51». Яна выканала ролю Сары Браўн з філармоніяй Лос-Анджэлеса ў цалкам пастаўленай канцэртнай пастаноўцы «Хлопцы і лялячкі». У апошні вечар яна атрымала бурныя авацыі ад 17000 чалавек. Пасля атрымала ролю ў двухтыднёвым семінары тэатра Лінкальн-цэнтр па музычнай версіі фільма Пэдра Альмадовара «Жанчыны на мяжы нервовага зрыву» разам з Сальмай Хаек.

У 2010 годзе Джэсіка ўвайшла ў акцёрскі склад фільма «Дзень святога Валянціна» і «Каманда-А». У 2011 годзе яна з’явілася ў фільме «Стары Новы год», рэжысёра Гары Маршала. Яна сыграла актрысу Веру Майлз у біяграфічным фільме «Хічкок», заснаваным на кнізе Стывена Рэбела «Альфрэд Хічкок і стварэнне „Псіха"». Яна таксама з’явілася ў фільме «Мужчына нарасхват» з Джэрардам Батлерам.

Яна таксама знялася ў фільмах: «Эмануэль і праўда пра рыб», «Родная кроў», «Пастка», «Кніга кахання». У 2017 годзе Біл адыграла галоўную ролю ў першым сезоне серыяла «Грэшніца».

Зноскі
------

1. ↑  Jessica Biel // filmportal.de — 2005. Праверана 9 кастрычніка 2017.<a href='https://wikidata.org/wiki/Track:Q15706812'></a>
2. ↑  Jessica Biel // GeneaStar<a href='https://wikidata.org/wiki/Track:Q98769076'></a><a href='https://wikidata.org/wiki/Track:Q3100478'></a>

|  |  |
| --- | --- |
| ⚙️   У сацыяльных сетках | Facebook (англ.) · Facebook · Myspace · Twitter (англ.) |
| Фота, відэа і аўдыё | Instagram (англ.) · Last.fm |
| Тэматычныя сайты | AllMovie · AllMusic · AlloCiné · Česko-Slovenská filmová databáze · Danish Film Database · Discogs · Filmportal · Internet Broadway Database · Internet Movie Database · КиноПоиск · Metacritic · MusicBrainz · Rate Your Music · Rotten Tomatoes · DMOZ (англ.) · DMOZ (ісп.) |
| Слоўнікі і энцыклапедыі | Notable Names Database · Treccani |
| Генеалогія і некрапалістыка | WikiTree · Geni.com |
| 

| Нарматыўны кантроль |
| --- |
| BIBSYS: 5044078 · BNC: a10720704 · BNE: XX1491754 · BNF: 144482988 · CONOR: 54405219 · GND: 142992720 · ISNI: 0000000114506094 · LCCN: no2003054883 · NKC: xx0041630 · NLA: 41136944 · NLP: a0000001752609 · NTA: 265392810 · NUKAT: n2009127155 · SUDOC: 15627471X · VIAF: 85562117 |

 |